hotchpotch/miracl-hf-unified huggingface dataset:
Brandon Yip
Brandon Yip (s. 25. huhtikuuta 1985 Maple Ridge, Brittiläinen Kolumbia) on kanadalainen jääkiekkoilija, joka edustaa KHL-joukkue Kunlun Red Staria.
Ennen NHL-varaustaan Yip pelasi Coquitlam Expressin juniorijoukkueessa British Columbia Hockey Leaguessa. Kausilla 2005–2009 hän pelasi Bostonin yliopistossa yliopistosarjassa. Hänet valittiin vuoden tulokkaaksi yliopistosarjassa kaudella 2005–2006.
Colorado Avalanche varasi Yipin vuonna kahdeksannella kierroksella 239. pelaajana. Heinäkuussa 2009 Yip solmi joukkueen kanssa vuoden mittaisen sopimuksen. Kaudella 2009–2010 hän pelasi 32 NHL-ottelua, joissa teki pisteet 11+8=19. Hän pelasi kaudella myös kuusi ottelua Avalanchen AHL-farmijoukkue Lake Erie Monstersissa.
Yipin sopimus Coloradossa uusittiin kaksivuotisena kesällä 2010. Hän pelasi kaudella 2010–2011 yhteensä 71 ottelua pistein 12+10=22. Kaudella 2011–2012 hän kärsi loukkaantumisista ja pelasi alkukaudella vain kymmenen ottelua ilman pisteitä, kunnes Nashville Predators otti hänet tammikuussa 2012 siirtolistalta. Yip pelasi Nashvillessä loppukaudella 25 ottelua pistein 3+4=7. Kesäkuussa 2012 hän teki Nashvillen kanssa vuoden sopimuksen.
Kaudella 2012–2013 Yip pelasi Predatorsissa 34 ottelua (3+5=8). Hän siirtyi kauden jälkeen Phoenix Coyotesiin vuoden sopimuksella. Hän on pelannut osan alkukaudesta 2013 AHL-joukkue Portland Piratesissa.
Yipin juuret ovat Kiinassa ja Irlannissa: hänen äitinsä on kiinalainen ja isänsä puoliksi kiinalainen ja puoliksi irlantilainen.
Hemolakria
Hemolakria (arkikielessä usein verikyynel) on ruumiillinen tila, jossa ihminen tuottaa kyyneliä, jotka sisältävät verta. Termillä tarkoitetaan niin punaisen värisiä kuin täysin verestä muodostuneita kyyneliä.
Fiktiossa hemolakria on tullut tunnetuksi erityisesti "Casino Royale" -elokuvassa esiintyvästä Le Chiffrestä (Mads Mikkelsen). Julkisuudessa esille tulleita hemolakriaa sairastavia ovat intialainen Rashida Khatoon ja yhdysvaltalainen Calvino Inmania. Kumpikin heistä itkee säännöllisesti tahtomattaan verikyyneliä.
Assaljärvi
Assaljärvi () on kraatterijärvi Djiboutin itäisessä osassa. Se sijaitsee Tadjouranlahden läntisessä päädyssä Tadjourahin alueella Dikhilin alueen rajalla Ison hautavajoaman pohjoisosassa. Assaljärvi on suolapitoinen järvi, joka sijaitsee noin 155 metriä merenpinnan tason alapuolella Afarin syvänköalueella ollen koko Afrikan matalin kohta, ja kolmanneksi syvin painauma maailmassa Kuolleenmeren ja Genesaretinjärven jälkeen.
Kiovan asema (Moskova)
Kiovan asema (, "Moskovan Kiovan-matkustaja-asema") on suuri rautatieasema Moskovan keskustan länsiosissa. Asemalta liikennöidään erityisesti lounaaseen kohti itäistä Keski- ja Etelä-Eurooppaa, esimerkiksi Ukrainan, Bulgarian ja Kreikan suuntaan. Kaukojunien ohella Kiovan asema on vilkas lähiliikenteen asema ja aeroexpress-junien lähtöpiste Moskovan Vnukovon lentoasemalle. Keskimäärin noin 70 000 matkustajaa kulkee aseman kautta päivittäin.
Kiovan asema sijaitsee Moskovan ydinkeskustan länsipuolella, linnuntietä noin 3,6 kilometriä Punaiselta torilta, Moskvajoen tuntumassa. Lähin metroasema on "Kijevaskaja" heti aseman edustalla (tumman sininen linja 3, sininen linja 4 ja ruskea rengaslinja 5).
Asema rakennettiin vuosina 1914–1918. Vuoteen 1934 sen nimi oli "Brjanskin asema".
Mannerheim (täsmennyssivu)
Mannerheim voi tarkoittaa seuraavia:
Erkki Reenpää
Erkki Reenpää (7. maaliskuuta 1925 Helsinki – 20. tammikuuta 2004 Helsinki) oli kustannusyhtiö Otavan apulaisjohtaja. Reenpää vastasi pääsääntöisesti käännöskirjallisuuden kustantamisesta. Hänen isänsä oli kirjankustantaja ja professori Heikki Reenpää.
Erkki Reenpää opiskeli Helsingin ja Kalifornian yliopistoissa. Otavan palvelukseen hän tuli vuonna 1951. 1960-luvulla Reenpää oli mukana perustamassa Lahden kansainvälistä kirjailijakokousta. Hän oli myös aktiivisesti mukana Eino Leino -seuran toiminnassa.
Vuonna 2003 hän julkaisi muistelmansa nimellä "Vaeltava lokikirja – kirjailijoistani ja matkoistani".
Nick Ebert
Nick Ebert (s. 11. toukokuuta 1994) on yhdysvaltalainen jääkiekkopuolustaja, joka edustaa OHL-joukkue Windsor Spitfiresia. Ebert varattiin Kanadan junioriliiga OHL:ään ensimmäisellä kierroksella 17. pelaajana vuonna 2010. Varaajana toimi St. Michael's Majors, mutta Ebert kaupattiin nykyiseen joukkueeseensa kauden 2010–2011 alussa.
Ebert pelaa numerolla 22.
Tuntematon sotilas (täsmennyssivu)
Tuntematon sotilas voi tarkoittaa ainakin seuraavia:
Nikita Nikitin
Nikita Aleksandrovitš Nikitin (; s. 16. kesäkuuta 1986 Omsk, Venäjän SFNT, Neuvostoliitto) on ammattilaisjääkiekkoilija, joka pelaa KHL-joukkue Traktor Tšeljabinskissa.
Nikitin syntyi Venäjän (tuolloin Neuvostoliitto) Omskissa ja hän vietti junioriuransa Avangardissa. Nikitin oli vakiopelaaja Venäjän U18- ja U20-joukkueissa, hänen kykynsä huomattiin ja St. Louis Blues varasi hänet . Kesäkuussa 2011 Nikitin teki sopimuksen Bluesin kanssa. Hän teki ensimmäisen maalinsa Dan Ellisin selän taakse. Blues myi Nikitinin marraskuussa 2011 Columbus Blue Jacketsiin vaihdossa Kris Russelliin. Kesäkuussa 2014 Nikitin teki Edmonton Oilersin kanssa kaksivuotisen 9 miljoonan dollarin arvoisen sopimuksen. Vuonna 2016 hän siirtyi KHL-seura Avangard Omskiin, jossa hän pelasi kaksi kautta. 2017–18 kaudeksi Nikitin siirtyi pelaamaan toiseen venäläiseen seuraan, Traktor Tšeljabinskiin.
Salvarsaani
Salvarsaani oli lääkeaineyhdiste, jonka esitteli berliiniläinen lääkäri Paul Ehrlich Saksasta. Se sisälsi sekä arseenia että orgaanista yhdistettä. Paul Ehrlich sai vuonna 1908 jaetun Nobelin palkinnon lääketieteestä. Salvarsaani tuli markkinoille vuonna 1910.
Lääke kehiteltiin neurosyfiliksen hoitoon. Sen muita nimiä olivat arsfenamiini ja "606", joka viittasi Ehrlichin kokeilemien yhdisteiden järjestysnumeroon.
Salvarsaanin pohjalta kehitettiin neosalvarsaani vuonna 1912. Penisilliinin laajamittainen käyttöönotto johti sittemmin näistä arseeniyhdisteistä luopumiseen.
Miki Weckström
Mikael "Miki" Weckström (s. 16. marraskuuta 1992 Espoo) on suomalainen moottoriurheilija. Hän on kuulunut AKK-Motorsportin ryhmään vuodesta 2009 lähtien.
Hän ajoi vuonna 2007 Kartingia ICA Junior -luokassa, jossa hän oli sm-sarjan yhdestoista. Vuonna 2008 hän kilpaili Karting SM KF2 -sarjassa ollen kolmanneksi paras. Vuonna 2009 hän ajoi Kartingin Super KF -luokassa.
Vuonna 2010 Weckström aloitti isoimmissa luokissa siirtyen Eurocup Formula Renault-sarjaan ajaen suomalaisessa Koiranen Motorsport-tallissa. Hän saavutti yhden palkintokorokesijan ja kolme muuta pistesijoitusta, joka oikeutti hänet sarjan 15:ksi 21 pisteellään. Vuonna 2011 hän jatkoi sarjassa ja siirtyi ranskalaiseen Tech 1 Racing-talliin. Hän keräsi vähemmän pistietä kuin viime kaudella keräten 11 pistettä. Hän sijoittui sarjan 18:ksi. Paras sijoitus kilpailussa oli 5:s sija.
Kauden jälkeen Weckström pääsi lokakuun lopussa testaamaan GP3:ssa Tech 1 Racingin ajokkia Barcelonassa. Hän testasi myös vuoden 2012 alussa Status Grand Prix -tallin autoa. Hän oli neuvotellut tallin kanssa sopimusta, mutta ei lopulta saannut paikkaa. Wekström jatkoi Eurocup Formula Renault -sarjassa. Hän ajoi vain kahdeksan kilpailua jättäen loppukauden väliin.
Pasi Puolakka
Pasi Pekka Antero Puolakka (s. 6. elokuuta 1961 Hausjärvi) on suomalainen muusikko ja luokanopettaja, laulaja, huilisti-saksofonisti ja huuliharpisti.
Puolakka on vaikuttanut Keravan musiikkielämässä 1980-luvun alusta alkaen ollen mukana toiminnassa paikallisen elävän musiikin yhdistyksen Kermun riveissä sekä toimien sessiomuusikkona useiden yhtyeiden levyillä.
Puolakan omia yhtyeitä ovat mm. Albert Laine Group, Lothar, Treatmen, Dr. Bogenboom, Broken 40 ja Sydänyön rytmi, LP-levy Rakkaus lyö maahan (2017, SYDÄRI004).
Hän toimii myös keravalaisessa soittoyhteisössä Rytmiringissä soittaen erilaisia puupuhaltimia etnisistä huiluista ja pilleistä alkaen saksofoneihin. Hän soittaa myös lyömäsoittimia.
Puolakka on vieraillut mm. Kolmannen Naisen, Stratovariuksen, Sub-Urban Triben, Calfin, Secondhand Hasselhoffsin, Kari Peitsamon, Sentencedin, Ensiferumin, Don Huonojen ja For Tomorrowin levyillä yleensä huilun, saksofonin tai huuliharpun kanssa. Hän on tehnyt yhteistyötä yleensä Mikko Karmilan sekä Kai "Hiili" Hiilesmaan kanssa.
Puolakka on saanut Keravan kaupungin kulttuuripalkinnon vuonna 1990.
retrokkiblog.wordpress.com/sydanyon rytmi
www.keski-uusimaa.fi>artikkeli 18.9.2017
Antabusreaktio
Antabusreaktio tarkoittaa voimakasta pahoinvointia, joka syntyy muun muassa disulfiraamin (kauppanimi "Antabus") tai eräiden diabetes- ja tuberkuloosilääkkeiden käyttämisestä yhtä aikaa alkoholin kanssa. Antabusreaktio mielletään usein sivuvaikutukseksi, koska alkoholia ei voi käyttää hoidon aikana, mutta disulfiraamia käytetään alkoholiriippuvuuden hoitoon juuri antabusreaktion vuoksi.
Reaktio voi aiheutua jo muutaman alkoholigramman nauttimisesta samanaikaisesta antabusaineen kanssa. Reaktio kestää tunteja. Yleisiä oireita ovat muun muassa päänsärky, kuuma ja punoittava iho ("flush"), hengenahdistus, takykardia eli sydämen sykkeen kiihtyminen, pahoinvointi ja verenpaineen lasku.
Oireet johtuvat siitä, että antabusaine estää aldehydidehydrogenaasi-nimisen entsyymin toimintaa. Normaalitilassa alkoholi hapettuu elimistössä ensin asetaldehydiksi, jonka entsyymi sitten hajottaa. Niinpä asetaldehydi jää elimistöön ja aiheuttaa epämiellyttävät oireet.
Jotkut kasvit ja sienet toimivat luonnollisena antabuksena ja eivät siis sovi yhtäaikaiseen käyttöön alkoholipitoisten juomien kanssa. Ainakin harmaamustesieni, nuijamalikka, piikkiukonsieni ja tauriontatti aiheuttavat antabus-lääkkeen kaltaisen reaktion.
Mônica Carvalho
Mônica Rodrigues Carvalho (s. 28. maaliskuuta 1971 Rio de Janeiro) on brasilialainen näyttelijä.
Matt Read
Matthew Zachary Jarrett ”Matt” Read (s. 14. kesäkuuta 1986 Ilderton, Ontario) on kanadalainen jääkiekkoilija, pelipaikaltaan keskushyökkääjä, joka pelaa NHL-joukkue Minnesota Wildissa.
Read teki kolmen vuoden mittaisen sopimuksen Philadelphia Flyersin kanssa vuonna 2011, pelattuaan neljä vuotta college-jääkiekkoa Bemidji State Universityssa. Hän esitti hyviä otteita Flyersin harjoitusleirillä ja sai paikan lopullisessa kokoonpanossa. Read teki ensimmäisen maalinsa New Jersey Devilsiä vastaan, maalissa oli Martin Brodeur. 18. toukokuuta 2011 hän teki neljä (1+3) pistettä pelissä, jossa Flyers voitti Ottawa Senatorsin 7–2.
Carla Marins
Carla Cristina Marins (s. 7. kesäkuuta 1968 Campos dos Goytacazes) on brasilialainen näyttelijä.
Nívea Maria
Nívea Maria Cândido Graieb (s. 7. maaliskuuta 1947 São Paulo) on brasilialainen näyttelijä.
Bekaan laakson hallintoalue
Bekaan laakson hallintoalue on yksi Libanonin kahdeksasta hallintoalueesta. Se sijaitsee Bekaan laaksossa, maan koillisosassa. Alueen pääkaupunki on Zahlé. Sen kaksi pohjoisinta piirikuntaa ovat muodostaneet uuden Baalbek-Hermelin hallintoalueen, joka on tullut käyttöön vaiheittain vuoden 2009 vaalien jälkeen.
Ammunnan Suomen-mestaruuskilpailut 1909
Ammunnan Suomen-mestaruudesta kilpailtiin kolmannen kerran Oulunkylässä toukokuun lopulla 1909. Kilpailuissa ammuttiin useita erikoikilpailuja, mutta Suomen mestaruus ratkaistiin 300 metrin matkalta ammutulla kilpailulla, jossa ammuttiin 30 laukausta ja maksimipistemäärä oli 1 800.
Nabatîyén alue
Nabatîyén hallintoalue on yksi Libanonin kahdeksasta hallintoalueesta. Se sijaitsee maan eteläosassa. Alueen pääkaupunki on Nabatîyé. Sen pinta-ala on 1 058 km ja vuosina 2004-2005 arvioitu asukasluku oli 221 846.
Etelä-Libanonin hallintoalue
Etelä-Libanonin hallintoalue on yksi Libanonin kahdeksasta hallintoalueesta. Se sijaitsee maan eteläosassa. Alueen pääkaupunki on Sidon. Sen pinta-ala on 943 km ja vuosina 2004–2005 arvioitu asukasluku oli 401 197.
Morgan Parra
Morgan Jules Parra (s. 15. marraskuuta 1988 Metz) on ranskalainen rugbynpelaaja, joka pelaa kotimaansa pääsarjassa Clemont Auvergnen joukkueessa. Parran pelipaikkana on joko pelinavaaja (scrum half) tai pelinrakentaja (fly half).
Parra edusti maataan vuoden 2011 rugbyn maailmanmestaruuskilpailuissa, joissa Ranska eteni finaaliin asti. Hän joutui kuitenkin jättämään loppuottelun kesken saatuaan aivotärähdyksen kahdenkymmenen minuutin jälkeen.
Islam4UK
Islam4UK eli alun perin Al-Muhajiroun oli brittiläinen järjestö, joka pyrki maailmanlaajuiseen kalifaattiin ja vastusti Britannian ja Yhdysvaltain ulkopolitiikkaa. Järjestö kiellettiin terrorismilakien perusteella tammikuussa 2010.
Al-Muhajiroun perusti alun perin Omar Bakri Mohammed, joka erosi Hizb ut-Tahrirista, jota ei pitänyt tarpeeksi radikaalina.
Bakri vaikutti Finsbury Parkin moskeijassa, jota hän hallitsi Abu Hamza al-Masrin kanssa. Bakrin radikaalit mielipiteet nousivat usein iltapäivälehtien etusivuille, ja häntä pidettiin eräänlaisena julkisena klovnina, mutta julkisuudelta syrjässä hänen näkemyksensä ja saarnansa vaikuttivat nuorten miesten radikalisoitumiseen.
Bakri itse hajotti al-Muhajirounin loppuvuodesta 2004 ja pakeni 2005 Libanoniin, josta käsin on saarnannut kannattajilleen Internetissä. Alkuperäisen järjestön hajottua sen kannattajat toimivat usean nimen alla, kuten "Saviour Sect" ja "Al-Ghurabaa", jotka molemmat kiellettiin. Vuonna 2009 he alkoivat esiintyä Islam4UK-järjestön nimellä ja julistivat kokoavansa uudelleen Al-Muhajiroun, jota ei ollut koskaan kielletty. Näiden järjestöjen johdossa näkyi lakimies Anjem Choudary.
Maaliskuussa 2009 Al Muhajiroun (nimellä Ahlus Sunnah wal Jamaah) järjesti mielenosoituksen Afganistanin sotaa vastaan ja brittisotilaita vastaan, kun Afganistanista kotiin palannut Royal Anglian Regiment järjesti paraatin Lutonissa. Al Muhajirounin mielenosoitus johti "United Peoples of Luton" -ryhmän vastamielenosoitukseen. Tästä ryhmästä sai alkunsa English Defence League.
Monia järjestöjen jäsenistä on tuomittu rikoksista, kuten rahan keräämisestä Irakin mujahideeneille ja tanskalaisen Muhammed-pilapiirtäjän murhaan yllyttämisestä. Omar Khyam suunnitteli ryhmineen pommi-iskujen sarjaa Englannissa ja yksi Israelissa itsemurhapommi-iskun tehnyt mies on liitetty Omar Bakriin.
Samara Felippo
Samara Felippo Santana (s. 6. lokakuuta 1978 Rio de Janeiro) on brasilialainen näyttelijä.
Sergio Parisse
Sergio Francesco Matteo Parisse (s. 12. syyskuuta 1983, La Plata, Argentiina) on italialainen rugbynpelaaja, joka pelaa ranskalaisessa Stade Français'n joukkueessa. Lisäksi Parisse on Italian rugbymaajoukkueen kapteeni.
Parisse pelaa tavallisesti joko sivutuen (flanker) tai numero kahdeksan (number 8) roolissa.
Vuonna 2008 Parissesta tuli ensimmäinen italialainen rugbynpelaaja, joka on ollut ehdolla kansainvälisen rugbyliiton IRB:n vuoden pelaajaksi.
Parisse on naimisissa vuoden 2006 Miss Euroopan, nykyään mallina toimivan Alexandra Rosenfeldin kanssa.
Ana Rosa
Ana Rosa Guy Galego (s. 18. kesäkuuta 1942 Promissão) on brasilialainen näyttelijä.
Syntynyt taiteilijaryhmästä, hän teki debyyttinsä kaksikymmentäkaksi vuotta televisiossa soittamalla Gypsy Esmeralda TV Tupi. Hän on työskennellyt useissa televisioasemissa, mm. Rede Globo ja Rede Record. Vuonna 1997 se tuli Guinness Book kuten näyttelijä, joka teki enemmän saippuaooppeja maailmassa.
Daniela Escobar
Daniela Escobar Duncan (s. 16. tammikuuta 1969 São Borja) on brasilialainen näyttelijä.
Gabriela Duarte
Gabriela Duarte Franco Goldfuss (s. 15. huhtikuuta 1974 Campinas) on brasilialainen näyttelijä.
Nívea Stelmann
Nívea Stelmann Leôncio (s. 6. huhtikuuta 1974 Paraíba do Sul) on brasilialainen näyttelijä.
Fritz Dopfer
Fritz Dopfer (s. 24. elokuuta 1987 Innsbruck, Itävalta) on saksalainen alppihiihtäjä. Hän on edustanut Saksaa kaudesta 2007–2008 lähtien.
Dopferin ensimmäinen kilpailu alppihiihdon maailmancupissa oli Söldenin suurpujottelussa 28. lokakuuta 2007. Ensimmäisen pistesijansa hän saavutti Kranjska Goran suurpujottelussa tammikuussa 2010 oltuaan lopputuloksissa 17:s. Kolmen parhaan joukkoon hän sijoittui ensimmäisen kerran Beaver Creekin suurpujottelussa 4. joulukuuta 2011 oltuaan kolmas. Toisen kerran hän sijoittui kolmanneksi Wengenin pujottelussa 15. tammikuuta 2012. Tammikuussa 2013 Dopfer sijoittui toiseksi Adelbodenin suurpujottelussa ja maaliskuussa 2014 toiseksi Kranjska Goran pujottelussa. Lokakuussa 2014 hän oli toinen Söldenin suurpujottelussa, joulukuussa toinen Madonna di Campiglion pujottelussa ja tammikuussa 2015 toinen Adelbodenin pujottelussa. Maaliskuussa hän oli toinen Meribelin suurpujottelussa. Hän sijoittui kaudella 2014–2015 maailmancupin kokonaiskilpailussa viidenneksi, suurpujottelucupissa neljänneksi ja pujottelucupissa viidenneksi. Kaudella 2015–2016 hän oli kolmas Kitzbühelin pujottelussa.
Garmisch-Partenkirchenin MM-kilpailuissa 2011 Dopfer oli suurpujottelussa 15:s ja pujottelussa 21:s. Schladmingin MM-kilpailuissa 2013 hän kuului Saksan pronssijoukkueeseen joukkuekilpailussa. Lisäksi hän oli seitsemäs sekä pujottelussa että suurpujottelussa. Sotšin olympialaisissa 2014 hän sijoittui neljänneksi pujottelussa ja 12:nneksi suurpujottelussa. Vailin / Beaver Creekin MM-kilpailuissa 2015 hän oli pujottelussa hopealla ja suurpujottelussa viidestoista.
Puna-armeijan muistomerkki (Riika)
Puna-armeijan muistomerkki on rakennettu puna-armeijan kunniaksi sen voitettua Saksan toisessa maailmansodassa. Muistomerkkiä alettiin toteuttaa vuonna 1976 ja se valmistui vuonna 1985. Muistomerkki koostuu 79-metrisestä obeliskista, jonka ympärillä on veistoksia. Muistomerkki sijaitsee Riian kaupungissa Latviassa.
Kari Niinistö
Kari Pellervo Niinistö (s. 21. tammikuuta 1943 Salo) on suomalainen kasvatustieteilijä ja kasvatustieteen emeritusprofessori. Hän on toiminut Turun yliopiston kasvatustieteen professorina ja Rauman opettajankoulutuslaitoksen johtajana. Niinistön tutkimusten pääkohteita ovat olleet muun muassa luokanopettajan koulutus ja opettajien täydennyskoulutus, etäopetus, hermeneuttinen tutkimus ja -metodologia, innovaatiotutkimus sekä aikuiskoulutus ja evaluaatio.
Nykyisin Niinistö asuu Raumalla. Hän on Suomen tasavallan presidentin Sauli Niinistön vanhempi veli. Vihreän liiton poliitikko Ville Niinistö on hänen poikansa.
Litton Industries
Litton Industries oli suuri yhdysvaltalainen puolustusalan tavarantoimittaja. Yritys oli nimetty keksijä Charles Littonin mukaan. Northrop Grumman Corporation osti yritykset 2001.
Littonin toiminta alkoi 1953 elektroniikkayhŕityksenä, joka valmisti merenkulun, viestinnän ja elektronisen sodankäynnin laitteita. Tuotanto levisi laajalle alalle ja yritys kasvoi niin, että sillä oli esimerkiksi telakoita, ja se valmisti jopa mikroaaltouuneja.
1990-luvun alussa Litton Industries jakautui sotilaalliseksi ja kaupalliseksi yritykseksi. Kaupalliseen puoleen kuuluivat Littonin öljykenttäpalvelut, automatisoidut liukuhihnatoiminnot, ja se sai uuden nimen Western Atlas.
Ensimmäinen "li" oli Robert Miles Runyanin suunnittelema, mutta sitä muokkasi 1986 muotoilija Gregory Thomas yrityksen identiteettiä koskevan maailmanlaajuisen kattavan tutkimuksen ja analyysin jälkeen. 1980-luvun alussaj a 1990-luvulla "li SWEDA" ja "li COLE" esiintyivät yleisesti tuotteissa, mutta nimi muutettiin tuomaan esiin emoyhtiötä, jonka nimi oli huonosti tunnettu.
Long Way from Home
Long Way from Home on brittiläisen Whitesnake-yhtyeen vuonna 1979 julkaistu kappale, single ja EP. Se sisältyy myös samana vuonna julkaistulle studioalbumille "Lovehunter". Kappaleen on kirjoittanut yksin solisti David Coverdale. Siitä muodostui yhtyeen ensimmäinen hitti Britannian listalla, kun se nousi sijalle 55.
Kappale julkaistiin Britanniassa EP-levynä, jonka B-puoli sisälsi kappaleet ”Trouble” ja ”Ain’t No Love in the Heart of the City”. Japanilaisen singlen B-puolella oli "Lovehunter"-albumille kuuluva ”Walking in the Shadow of the Blues”.
A-puoli
B-puoli
A-puoli
B-puoli
World Series by Nissan -kausi 2004
World Series by Nissan-kausi 2004 oli World Series by Nissan -sarjan ainut tällä nimellä ollut kausi. Kausi alkoi Jaraman radalla Espanjassa ja päättyi Jerezin radalla Espanjassa. Sarjan mestaruuden voitti suomalainen Heikki Kovalainen. Toiseksi sijoittui portugalilainen Tiago Monteiro ja kolmanneksi brasilialainen Enrique Bernoldi.
Kjell Johansson
Kjell Johansson (5. lokakuuta 1946 Eskilstuna – 24. lokakuuta 2011 Eksjö) oli ruotsalainen pöytätennispelaaja, maailman- ja euroopanmestari. Johansson oli maansa menestyneimpiä urheilijoita lajissaan. Hänet tunnettiin kovasta kämmenlyönnistä.
Johansson voitti urheilu-urallaan maailmanmestaruuskilpailuista neljä kulta-, yhden hopea- ja viisi pronssimitalia. Euroopan-mestaruuskilpailuista hän voitti kymmenen kulta- ja kuusi hopeamitalia. Lisäksi hän selviytyi kolmesti kaksinpelin välieriin.
Johansson kuoli 24. lokakuuta 2011 Eksjössä sairastelun jälkeen. Hän oli kuollessaan 65-vuotias.
Jöns Kurck
Jöns Kurck (suom. Jöns t. Juho Knuutinpoika Kurki, 1590–1652) oli suomalainen aatelismies, Turun hovioikeuden presidentti ja valtaneuvos.
Kurck suoritti opintoja Saksassa ja Alankomaissa sekä palveli sotaväessä yleten ratsumestariksi. Hänet nimitettiin 1625 Turun linnan ja läänin käskynhaltijaksi ja 1627 samanlaiseen virkaan Viipuriin. 1631 hänestä tuli Turun hovioikeuden presidentti, jossa virassa pysyi kuolemaansa asti, nimitettynä sen ohessa valtaneuvokseksi. Jo Nils Bielke käytti Kurkea maanolojen tuntijana avustajanaan ollessaan kenraalikuvernöörinä vuosina 1623–1631.
Turussa Kurck piti komeata elämää, niin että puhuttiin ”hovissa” käymisestä, kun käytiin mahtavan presidentin luona. Hänellä oli kasvihuone, jossa kasvoi runsaasti viinirypäleitä ja niitä lähetettiin Tukholman kuninkaalliseen hoviin. Kurck korotettiin myös vapaaherraksi ja hän sai Lempäälän vapaaherrakunnan, joka kuitenkin peruutettiin hänen jälkeläisiltään. Lisäksi Kurckin läänityksiin kuului Koiviston kartano Ulvilassa.
Kurck avioitui Märta Oxenstiernan kanssa, joka oli Ruotsin valtakunnankansleri Axel Oxenstriernan sisko. Avioliitosta syntyi kolme lasta, Knut Kurck (s. 1622), Gustaf Kurck (s. 1624) ja Gabriel Kurck (s. 1630). Kurck avioitui myöhemmin Sofia De la Gardien kanssa. Kurck on haudattu Turun tuomiokirkkoon.
Gabriel Kurck
Gabriel Kurck eli Gabriel Kurki (14.11.1630 Viipuri –1712), vapaaherra, oli suomalainen maaherra.
Kurki vietti lapsuutensa Turussa ja Vesilahdessa ja suoritti myöhemmin yliopisto-opintojaan Turun ja Uppsalan yliopistoissa. Hän valmistui filosofian maisteriksi Oxfordin yliopistosta 1654. Tuohon aikaan ylimysperheen lapsia lähetettiin tutkimusmatkoille ulkomaille. Hän matkusti Saksaan, Alankomaihin, Ranskaan ja Englantiin, missä hänet esiteltiin lordiprotektori Oliver Cromwellille, jolle hän sai tehdä selkoa enonsa, valtakunnankansleri Axel Oxenstiernan oloista.
Kurki osallistui Pohjan sotaan vuosina 1656–1660. Viipurin läänin maaherra 1667 ja myöhemmin hänet nimitettiin 1668 Skaraborgin läänin maaherraksi. Hän jäi eläkkeelle virasta 1683 ja vetäytyi asumaan Laukon kartanoon, jonka päärakennus paloi hänen aikanaan 1704. Hänet on haudattu Vesilahden kirkkoon.
Kurjen isä oli Jöns Kurki ja veli Knut Kurki. Kurki oli naimisissa Kristina Stenbockin kanssa. Avioliitossa syntyivät Jöns Kurck, Erick Kurck , Knut Kurck ja Axel Gustaf Kurck,
Knut Kurck
Knut Kurck (1622–1690) oli vapaaherra, maaherra, hovioikeuden presidentti ja valtaneuvos.
Kurck suoritti opintoja Uppsalan yliopistossa. Hänet valittiin 1651 Västmanlandin maaherraksi, 1660 valtaneuvokseksi, 1663 kauppakollegin presidentiksi ja 1667 Svean hovioikeuden presidentiksi.
Kurck oli Kaarle XI:n alaikäisyyden aikana valtaneuvoston huomatuimpia jäseniä kannattamalla säästökuria. 1672 hän oli ehdolla Ruotsin valtakunnan varainhoitajan virkaan, mutta hävisi vaalin niukasti Sten Bielkelle. Kaarle XI:n ryhdyttyä vaatimaan tiliä valtioneuvostolta ja sen valtaa supistamaan Kurki esiintyi valtaneuvoston oikeuksien lujana puolustajana. Hän onnistui suututtamaan kuninkaan, ja siksi hän erosi valtaneuvoksen virastaan.
Kungfutsen temppeli
Kungfutsen temppeli () on kiinalaisen filosofin, Kungfutsen (551–479 eaa.), kunniaksi rakennettu temppeli Qufun kaupungissa Shandongin maakunnassa Kiinassa. Temppelin ydin on Suurten saavutusten sali, jossa keisarit toimittivat uhrimenoja. Salin takana on 189 kivitaulua, joihin on kaiverrettu Kungfutsen 13 kirjoitusta, yhteensä noin 630 000 kirjoitusmerkkiä. Unesco lisäsi temppelin maailmanperintöluetteloon vuonna 1994.
Arvid Fredrik Kurck
Arvid Fredrik Kurck (27. toukokuuta 1735 Malmö - 6. huhtikuuta 1810 Jordberga) oli kreivi, hovioikeuden presidentti ja valtiomies.
Kurckin vanhemmat olivat kapteeni, vapaaherra Axel Gustaf Kurck ja Margaretha Thott. Hän tuli Götan hovioikeuteen auskultantiksi 1751 ja asessoriksi 1762.
Kurck esiintyi vuoden 1769 valtiopäivillä myssyneuvoston puolustajana. Vuonna 1776 hänet nimitettiin Vaasan hovioikeuden ensimmäiseksi presidentiksi ja 1781 siirrettiin samaan virkaan Götan hovioikeuteen. Vuonna 1792 hänet valittiin Korkeimman oikeuden jäseneksi. Kamarikollegion presidenttinä hän toimi 1792-1801. Vuonna 1787 hänestä tuli serafiimiritari, 1793 yksi "valtakunnan herroista" ja 1797 hänet korotettiin kreivilliseen arvoon. Vuonna 1800 hän peri Laukon kartanon Vesilahdella.
Kurckia arvostettiin etenevänä lainoppineena ja virkamiehenä, ja hän oli näkyvästi mukana valtiopäivätyössä Kustaa III:n aikana. Kurckin puoliso vuodesta 1755 oli vapaaherratar Hedvig Ulrika von Nolcken. Liitto päättyi eroon.
Knut Kurck (vanhempi)
Knut Kurck (1761-1831) oli valtiomies, hovimarsalkka ja everstikamarijunkkari.
Kurck toimi ensin upseerina ja otti myöhemmin palveluksesta eron. Hänet vangittiin Kustaa III:n murhan jälkeen usean kuninkaanmurhaajan tuttavana, mutta hänet vapautettiin syyttömänä.
Kurck esiintyi Norrköpingin valtiopäivillä 1800 yhtenä vastustuspuolueen johtajana. Hän oli vaikutusvaltainen valtiomies, ja erityisesti hänen puheensa ritarihuoneella 8. toukokuuta 1859 oli huomiota herättävä. Siinä hän puolusti perustuslain nostamista kuninkaan edelle ja vaikutti näin asian etenemiseen.
Kurck valittiin hovimarsalkaksi vuonna 1817 ja 1818 everstikamarijunkkariksi.
Isoköynnöskrassi
Isoköynnöskrassi eli köynnöskrassi ("Tropaeolum majus") on yksivuotinen ruohovartinen kasvi köynnöskrassien suvussa. Etelä-Amerikasta, Bolivian, Kolumbian ja Perun alueilta kotoisin olevaa kasvia viljellään koristekasvina. Kasvin aromaattisia kukkanuppuja ja hedelmiä voidaan käyttää mausteena kapriksen tavoin. Isoköynnöskrassista saadaan vesihöyrytislauksella haihtuvaa öljyä, joka sisältää bentsyyli-isotiosyanaattia (CHNS) eli bentsyylisinappiöljyä.
Isoköynnöskrassi kasvaa 0,3–2 metriä pitkäksi. Sen kasvutapa on tavallisesti köynnöstävä, kasvi kiipeää kiertymällä takertuvien lehtiruotiensa avulla. Pitkäruotiset lehdet ovat korvakkeettomat, kilpimäiset ja niiden lehtilapa on 4–15 senttimetriä leveä. Pitkäperäiset 3–6 cm leveät kukat ovat yksittäin lehtihangoissa. Ne ovat punaisia, keltaisia tai oransseja. Kukat ovat kaksineuvoiset, viisilukuiset. Verhöstä kasvaa 2–4 cm pitkä kannus. Isoköynnöskrassin hedelmänä on kolmilohkoinen lohkohedelmä.
Knut Erikinpoika Kurki
Knut Erikinpoika (Kurki) (k. n. 1535) oli suomalainen valtaneuvos ja laamanni. Vaikka Knutista tulikin myöhemmän Kurki-suvun kantaisä, hän ei vielä käyttänyt sukunimeä Kurki. Vasta Akseli Kurki otti tämän sukunimen 1570-luvulla.
Knut Erikinpoika toimi tuomarina Pohjanmaalla 1492. Vuonna 1503 Knut toimi valtaneuvoksena, ja vuonna 1512 hänet nimitettiin silloin perustetun Pohjanmaan ja Satakunnan laamanninviran haltiaksi. Hän sai kuuluisuutta esiintymisestään valtaneuvoskunnassa 1523, jolloin hän vastusti jyrkästi Lyypekin kauppaetuoikeuksia ja kieltäytyi allekirjoittamasta ja vahvistamasta päätöstä kaupungin asemasta. Samana vuonna hän toimi kuninkaan lähettiläänä Novgorodissa, missä hän neuvotteli rauhansopimuksen uudistamisesta. Helge Pohjolan-Pirhosen mukaan Knut Erikinpoika kuului myöhäiskeskiajan huomattavimpiin suomalaisiin ylimyksiin.
Knut Erikinpojan on arveltu olleen Ruotsin Näsin kartanosta, mutta Hans Gillingstamin mukaan tämä ei voi pitää paikkaansa. Gillingstam ja Eric Anthoni arvelevat, että mies ei kuulunut mihinkään rälssisukuun. Yrjö Punkari sen sijaan on arvellut Knut Erikinpojan isän olleen Ylä-Satakunnan kihlakunnantuomari Erik Ragvaldinpoika, joka kuului huomattavaan ruotsalaiseen rälssisukuun. Tämä selittäisi myös Knutin poikkeuksellisen nopean nousun ja valta-aseman Suomessa. Yhteisenä nimittäjänä Erikillä ja myöhemmällä Kurck-suvulla on mm. Hedensön kartano Ruotsissa.
Knut Erikinpoika oli naimisissa Klaus Kurjen tyttären Elin Kurjen kanssa. Heidän lapsistaan polveutui ns. myöhempi Kurki-suku, joka eli 1900-luvulle saakka. Tytär Birgitta Knutintytär Kurckia (n. 1500–1577) pidetään Naantalin luostarin viimeisenä abbedissana.
Jöns Knuutinpoika Kurki (vanhempi)
Jöns Knuutinpoika Kurki ( k. n. 1580) oli suomalainen laamanni.
Hän toimi Sääksmäen tuomarina 1526–1556 sekä Pohjanmaan ja Satakunnan laamannina 1535–1568.
Vuonna 1552 hän oli kuninkaan käskystä toimittamassa perinpohjaista tarkastusta hämäläisten takamaista niiden uudisasutusta varten. Sodan syttyessä Eerik XIV:n ja Juhana-herttuan välillä Kurki esiintyi kuninkaan innokkaana tukijana kulkien huovijoukon kanssa Satakunnan läpi nostattamassa kansaa "Juhana herttuan mellakkaa" vastaan. Tätä tilaisuutta hän käytti ryöstääkseen Penttilän kartanosta herttuan entiseltä lemmityltä Kaarina Hannuntyttäreltä joukon vaatteita ja kalleuksia, joita hän ei tuomioistuinten päätöksistä huolimatta elinaikanansa luovuttanut takaisin. Juhana-herttua piti Kurjen käytöksen muistissa ja hänen noustessaan valtaistuimelle Kurki menetti laamannin viran ja läänitykset.
Phantom of the Opera
Phantom of the Opera on brittiläisen Iron Maiden -yhtyeen kappale vuodelta 1980. Se julkaistiin yhtyeen esikoisalbumilla "Iron Maiden." Kappale sai innoituksensa Gastoun Leroux’n vuonna 1910 julkaistusta kauhuromaanista "Oopperan kummitus".
Kappaleen kirjoittaja, basisti Steve Harris, on kuvannut kappaletta yhdeksi parhaista hänen kirjoittamistaan kappaleista sekä yhdeksi miellyttävimmistä soittaa. Kappale kestää yli seitsemän minuuttia ja koostuu useasta osasta.
Floresinpöllönen
Floresinpöllönen ("Otus alfredi") on pöllöihin kuuluva lintu, joka on kotoperäinen Indonesian Floresin saarella. Sen uhkana on elinalueiden häviäminen.
Lajia on tavattu saarella vain kahdessa paikassa läntisillä vuorilla. Alkuperäisen löytymisensä jälkeen floresinpöllönen tavattiin seuraavan kerran vasta 1994. Arvio lajin yksilömäärästä on 1 633. Floresinpöllösten löytymistä on vaikeuttanut se, että niitä on etsitty kuivana kautena, jolloin ne eivät ääntele.
Laji elää vuoristometsissä 1 000 metristä ainakin 1 400 metrin korkeuteen asti.
Kohtalo tekee siirron
Kohtalo tekee siirron on Armand Lohikosken ohjaama elokuva vuodelta 1959. Lohikosken tekemä käsikirjoitus perustuu Hilve ja Veli Mustosen alkuperäiskäsikirjoitukseen "Kohtalo tekee siirron" vuodelta 1943.
Veljenpoikakolmikko tavoittelee setänsä asessori Petäjämaan (Uuno Montonen) väärin keinoin hankkimaa omaisuutta. Rikoselokuvassa on käytetty sosiaalisia ja psykologisia näkökulmia. Shakki on tarinassa keskeinen elementti, joka ilmenee elokuvan nimestäkin. Alkuperäiskäsikirjoituksen tehnyttä avioparia Hilve ja Veli Mustosta ei ilahduttanut se, että Lohikoski tarttui heidän käsikirjoitukseensa.
Kriittisessä aikalaisarviossaan Leo Nordberg kirjoitti: ”virhe on mielestäni siinä, että elokuvasta on tietoisesti tai tiedottomasti tehty puhdaslinjaisen 'dekkarin' asemesta eräänlainen kvasipsykologinen draama”. Henkilöohjauksen puutteisiin puolestaan kiinnitti huomiota Jukka Martinkari ("Turun Sanomat"): ”[V]oimakkaaksi tarkoitetuista kohtauksistakin puuttui tarpeellinen sähköisyys ja tiiviys niitten jäädessä ikään kuin roikkumaan pelkkien kirjallisesti iskettyjen repliikkien varaan”. Helmi Nevan ("Satakunnan Kansa") mielestä huonointa elokuvassa oli vuoropuhelu: ”Neljä akateemisesti sivistynyttä miestä päästelee suustaan aivan uskomattoman yksinkertaista slangiletkauttelua, niin typeriä älynväläyksiä, että replikointi muodostaa filmiin oman erityisen farssinsa.” Kriittisten arvioiden ohella myönteisiäkin esitettiin, esimerkiksi Matti Peltonen ("Suomen Sosialidemokraatti") piti elokuvaa ”positiivisena tapauksena”.
Myöhemmässä "TV-maailman" arviossa Henri Waltter Rehnström toteaa elokuvan taitavasti pohjustetuksi jännäriksi, joka on tiukka kuvaus ökykapitalismin tuhovoimasta. Rehnström antaa myös kiitosta Vilho Siivolalle: Hän ”tekee yhden vanhan suomalaisen elokuvan parhaimmista poliisinrooleista”.
Jollas Instituutti
Jollas Instituutti on S-ryhmän oppimis- ja valmennuskeskus, jonka toiminnan tarkoituksena on osaamista kehittämällä edistää S-ryhmän toiminta-ajatuksen toteutumista ja kilpailukykyä. Instituutti sijaitsee Helsingin Vallilassa, SOK:n pääkonttorissa Ässäkeskuksessa, mutta koulutusta järjestetään myös asiakkaiden omissa toimipaikoissa sekä verkkokoulutuksina.
Kaupparyhmä koulutti omaa henkilöstöä jo vuosisadan alusta lähtien, ensimmäiseksi Suomen Osuustoimintaopistossa, sen jälkeen Suomen Osuuskauppakoulussa ja sittemmin Suomen Osuuskauppaopistossa.
Nykyisen Jollas Instituutin juuret ulottuvat vuoteen 1949, jolloin SOK osti Jollaksen kartanon Tavaststjärnan sukuun kuuluvalta Saksan kansalaiselta everstinna Radowitchiltä, ja myöhemmin kartanon alueisiin kuuluvia lisämaita Waldemar Tefkeltä. Kartano kunnostettiin koulutuskäyttöön. Vuonna 1961 kartanon käydessä liian ahtaaksi koulutustoiminnalle Jollas Instituutti muutti uusiin tiloihin Porvariskuninkaan puiston vierelle. Puiston alueella oli aiemmin sijainnut Suomen osuustoiminnan kehittäjän Hannes Gebhardin perheen kesäpaikka, Auralan huvila.
Jollaksen tehtäväksi on määritelty kilpailuedun tuottaminen S-ryhmän liiketoiminnoille kehittämällä osaamista ja tukemalla muutosten läpivientiä. Instituutin tavoitteena olla Suomen arvostetuin palvelualojen muutoksen asiantuntija. Osana tätä tavoitetta instituutti muutti kesäkuussa 2016 S-ryhmän toimipaikkoihin ja Ässäkeskukseen. Tavoitteena on entistä tiiviimpi yhteys liiketoiminnan kanssa ja toiminnan kohdistaminen kilpailuetua tuottavaan osaamisen kehittämiseen.
Instituutti valmentaa S-ryhmän kaikkia henkilöstöryhmiä myyjistä johtajiin ja tarjoaa palveluja S-ryhmän liiketoiminnoille. Asiakkaita ovat S-ryhmän osuuskaupat ja SOK-yhtymä. Vuosittain instituutin valmennuksiin osallistuu kymmeniätuhansia opiskelijoita.
Instituutin järjestetään muun muassa avausvalmennuksia, esimiesvalmennuksia, pitkiä erikoisammattitutkintoon tähtääviä valmennuksia sekä myyntivalmennuksia. Valmentajat ovat useimmiten tehneet pitkän uran S-ryhmässä.
Duarte (täsmennyssivu)
Duarte voi tarkoittaa seuraavia:
108 Hecuba
108 Hecuba on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1869. Pikkuplaneetta sai nimensä kreikkalaisen mytologian Hekaben mukaan. Hecuba on kirkaspintainen S-tyypin asteroidi, jonka läpimitta on noin 65 kilometriä. Se kiertää Aurinkoa päävyöhykkeen ulko-osissa
Margit Brandt
Margit Bjørløw Brandt (27. tammikuuta  1945 – 24. lokakuuta 2011) oli tanskalainen muotisuunnittelija.
Brandt valmistui Margretheskolenista (1961–1964) ja Københavns Tilskærerakademista (1964) ja suoritti räätälinopinnot. Hän aloitti uran ulkomailla vuonna 1965 Pariisissa ajan ranskalaisen huippusuunnittelijan Pierre Balmainin harjoittelijana. Hän omaperäinen ja itsevarma tyylinsä toi hänelle arvostusta, ja vuonna 1966 hän jatkoi uraansa Louis Feraud'n muotitalossa Rue du Faubourg Saint-Honoré -kadulla. Hän avioitui vuonna 1966 Erik Brandtin kanssa,joka työskenteli ranskalaisessa yrityksessä Mendes'ssä (jonka omisti Ranskan entisen presidentin Pierre Mendes Francen sukulainen), joka teki prêt-a-porter-näytöksiä muun muassa Lanvinille, Guy La Rochelle ja Yves Saint Laurentille.
Avioliitto toimi katalysaattorina Skandinavian menestyneimpiin suunnittelijapareihin kuuluneille Brandteille. Brandtit palasivat pian vihkimisen jälkeen Tanskaan, ja vuonna 1966 Margit esitteli oman kokoelmansa Kööpenhaminan muotimessuille B-age-merkillä. Aikalaisten silmissä asujen linjat olivat yllättävän lyhyitä ja niukkoja, mutta kokoelma herätti heti kiinnostusta yleensä laiminlyödyssä ikäryhmässä teinien ja kypsempien naisten välissä. B-agesta tuli muodin keskeinen osa Skandinavian nuorten naisten ensimmäiselle sukupolvelle.
Margit ja Erik Brandt tekivät pian kaikkea mahdollista naisten muodista liinavaatteisiin, turkiksiin, urheiluasuihin, kelloihin, henkilökohtaisiin tuotteisiin ja keittiötarvikkeisiin saakka. Muodin kärjessä kulkevat suunnittelijat löysivät tiensä Harrodsin, Bendelsin, Takashimayan, Saksin ja Bloomingdale’sin showroomeihin, merkkitavaratalojen laajaan verkostoon, joka oli levinnyt kaikkialle maailman merkittäviin kaupunkeihin. Erik Brandtilla oli vaistoa brändäykseen ja itsensä esiin tuomiseen: eräänä vuonna messujen henkilökunta korvattiin punaisella puhelimella, josta oli suora linja pääkonttoriin. Asiakkaat saivat soittaa sillä tilauksensa.
Ajan seurapiireissä liikkuva pariskunta keräsi ympärilleen ystäväjoukon, joka vietti aikaansa tunnetussa newyorkilaisklubissa Studio 54:ssä, jossa he ystävystyivät kuuluisuuksien, kuten Andy Warhol, Mick Jagger, David Bowie, Diana Vreeland ja Truman Capote, kanssa.
1980-luvun alussa Margit ja Erik Brandt ilmoitti muuttaneensa New Yorkiin pysyvästi.
Pariskunta palasi Tanskaan vuonna 2005 ja ryhtyi jälleen suunnittelemaan ja tuottamaan muotivaatteita.
Serena Sinclairin kirjoittamassa kirjassa "Fashion Genius of the World" (1979) Margit Brandt on mainittu brittiläisen kulttisuunnittelijan Mary Quantin jälkeen kakkosena.
Brandt kuoli kotona sairastettuaan kroonista keuhkoahtaumaa.
Tiedekeskus Pilke
Tiedekeskus Pilke on Rovaniemellä sijaitseva Metsähallituksen tiedekeskus, joka avautui kesäkuussa vuonna 2011. Pilke on vuorovaikutteinen käyntikohde ja oppimisympäristö kaikenikäisille. Tiedekeskusnäyttely kertoo pohjoisten metsien kestävästä käytöstä – metsien kasvusta, kasvatuksesta ja metsäperäisistä tuotteista. Pääsisäänkäynnin vieressä sijaitsevat asiakaspalvelu ja Pilke-myymälä. Asiakaspalvelu palvelee Tiedekeskus Pilkkeeseen ja Metsähallitukseen liittyvissä asioissa. Pilke-myymälän tuotteet liittyvät suomalaiseen metsään.
Pilke on myös Metsähallituksen toimitalo, jossa työskentelee 135 ihmistä. Rakennus on esimerkki ekologisesta puurakentamisesta ja suomalaisesta arkkitehtuurista. Puurakenteisen Pilkkeen hiilidioksidipäästöt ovat vain kolmanneksen vastaavan kokoiseen teräs- tai betonirakennukseen verrattuna. Rakennusteknisesti Pilke on puinen pilari-palkkirakenne. Pilkkeen julkisivu koostuu puurakenteisista, kantavista ulkoseinäelementeistä. Tilat ovat muunneltavissa. Pilke-talon on suunnitellut Arkkitehtityöhuone Artto Palo Rossi Tikka Oy, APRT. Pääsuunnittelijana toimi arkkitehti Teemu Palo ja projektiarkkitehtina arkkitehti Juhani Suikki.
Metsänhoitajaliitto ry palkitsi Pilkkeen Vuoden metsätekona 2011.
Heikki Hedman
Heikki ”Hessu” Hedman (s. 25. huhtikuuta 1940) on suomalainen tennispelaaja ja -selostaja. Hedman on toiminut tenniksen selostajana 1990-luvulta lähtien. Hän on myös perustanut tenniskoulun ja toiminut Suomen tennisliiton päävalmentajana 1979–1983. Hän lopetti selostushommat 30. lokakuuta 2011.
Hedman edusti Suomea viidessä Davis Cup -maaottelussa vuosina 1958–1969.
Heikki Hedman on perustanut Tenniskoulu Hedmanin, joka on Euroopan suurin ympäri vuoden toimiva tenniskoulu opettajien ja asiakkaiden määrän osalta. Tenniskoulu täytti 40 vuotta vuonna 2009.
Myös hänen poikansa Jari Hedman on toiminut tennisvalmentajana ja selostanut tennistä.
Prink
Prink on kansainvälinen tulostintarvikkeisiin (muste- ja laserkasetit sekä paperi) erikoistunut franchising-ketju, jolla on Suomessa viisi toimipistettä Helsingissä, sekä verkkokauppa. Prink on alun perin Italiassa vuonna 2001 perustettu yritys. Sillä on yli 800 myymälää 14 eri Euroopan maassa. Suomeen ensimmäinen myymälä avattiin vuonna 2006. Sittemmin Prink on vahvistanut asemaansa avaamalla viidennen myymälänsä 2013 Helsingin Itäkeskukseen, neljä muuta sijaitsevat Asematunnelissa, Pasilassa, Hakaniemessä ja Kampissa Lönnrotinkadulla.
Prinkin tuotevalikoimassa on Prink- muste- ja laserkasetit, alkuperäiset tuotteet, täyttöpakkaukset mustesuihkutulostimille, Prink TTR- faksin lämpörullat sekä erilaiset tulostuspaperit.
Prink Love Nature -ohjelman avulla kierrätetään käytetyt mustekasetit uusiokäyttöön ympäristönsuojeluun sitoutuneiden yhteistyökummpaneiden kanssa. Prink tarjoaa myös käytettyjen tuotteiden vastaanottopalvelun.
Osana Prinkin toimintaa Suomessa on myös veloitukseton tulostinhuoltopalvelu mustesuihkutulostimille. Palvelun avulla pyritään saamaan toimintakuntoon heikosti toimivia tulostimia tavanomaisilla huoltotoimenpiteillä.
Vinnari
Vinnari on kaupunginosa joka sijaitsee noin kilometrin päässä Harjavallan keskustasta Kokemäenjoen pohjoispuolella. Vinnarin kaupunginosa koostuu koulun lisäksi lähinnä lukuisista rivi- ja omakotitaloista. Vinnarin kaupunginosan naapurialueita ovat Tuisku ja Vareksela ja sen rajaa Yhdystie 2440 etelässä/lounaassa ja Yhdystie 2460 pohjoisessa/luoteessa.
Vinnarista käytettiin aikaisemmin nimeä "Vinnare". Nykyinen muoto vakiintui vasta 1980-luvulle tultaessa.
Matti Suurpää
Matti Suurpää (s. 3. marraskuuta 1937 Viipuri) on suomalainen kirjailija ja kustannustoimittaja.
Suurpää valmistui filosofian kandidaatiksi 1962. Hän oli kustannusliike Otavan kustannustoimittajana 1961–1968, Tammen kotimaisen kirjallisuuden toimituspäällikkönä 1968–1989 ja Suomalaisen Kirjallisuuden Seuran kustannusjohtajana 1989–2001. Suurpää on toiminut muun muassa Eino Leinon seuran puheenjohtajana ja Lahden kirjailijakokouksen varapuheenjohtajana.
Suurpäätä on sanottu kustannusalan vanhaksi ketuksi ja legendaariseksi kirjallisuusmieheksi.
Major League Baseball -kausi 1909
Major League Baseball -kausi 1909 päättyi Pittsburgh Piratesin 4-3 voittoon Detroit Tigersista kauden päätteeksi pelatussa World Series -ottelusarjassa.
Jöns Knuutinpoika Kurki
Jöns Knuutinpoika Kurki voi tarkoittaa seuraavia:
Brandt
Brandt tai "von Brandt" on muun muassa seuraavien henkilöiden sukunimi:
Pyöräilyn Suomen-mestaruuskilpailut 1909
Suomen pyöräilymestaruudesta kilpailtiin Turussa 28.-29. elokuuta 1909. Vain miehet kilpailivat. Turun Urheiluliittoa edustanut Antti Raita voitti kaikki kilpailumatkat ja siten kiistattoman yleismestaruuden.
Parhaat tulokset:
Painin Suomen-mestaruuskilpailut 1909
Vuoden 1909 painin Suomen-mestaruuskilpailut järjestettiin Oulussa 20. - 21. marraskuuta. Kisojen ainoa laji oli kreikkalais-roomalainen paini, jossa painittiin neljässä painoluokassa.
Polte
Polte on suomalaisen muusikko ja lauluntekijä Lauri Tähkän ensimmäinen sooloalbumi, joka julkaistiin 26. lokakuuta 2011. Lauri Tähkä ilmoitti jättävänsä Lauri Tähkä & Elonkerjuu -yhtyeen maaliskuussa 2011. Toukokuussa Universal Music -levy-yhtiö ilmoitti Tähkän tekevän uutta musiikkia sooloalbumiaan varten. 30. elokuuta 2011 Universal Music ilmoitti kotisivuillaan Lauri Tähkän julkaisevan "Polte"-nimisen albuminsa 26. lokakuuta ja ensimmäisen singlen, ”Syyskuun kyy”, 5. syyskuuta. Albumin on tuottanut Riku Mattila.
Tähkä järjesti ennen albumin julkaisua ennakkokuuntelutilaisuuksia monessa Suomen kaupungissa. Tilaisuuksiin pääsi hakemaan Tähkän nettisivujen kautta, ja jokaiseen tilaisuuteen arvottiin noin 60 henkilöä. Albumi ylitti jo julkaisupäivänään platinalevyyn oikeuttavan myyntimäärän, yli 20 000 kappaletta. Se debytoi Suomen virallisen listan sijalla kaksi. "Polte" eroaa Lauri Tähkän & Elonkerjuun albumeista siinä, että albumin kappaleet eivät sisällä Pohjanmaan murretta. Albumin ilmoitettiin toukokuun 2012 alkuun mennessä myyneen tuplaplatinaa eli yli 40 000 kappaletta. Polte-levyn kappaleista julkaistiin vuonna 2011 nuottikirja. Kirjasta löytyy levyn kappaleiden lisäksi singlen "Kesä eletään" nuotit.
Kaikki kappaleet on säveltänyt ja sanoittanut Lauri Tähkä, ellei toisin mainittu.
Painin Suomen-mestaruuskilpailut 1908
Vuoden 1908 painin Suomen-mestaruuskilpailut järjestettiin Tampereella 25.–27. syyskuuta. Kisojen ainoa laji oli kreikkalais-roomalainen paini, jossa painittiin kolmessa painoluokassa. Kilpailut olivat ensimmäiset viralliset, SVUL:n järjestämät painin Suomen-mestaruuskilpailut.
Toni Leinonen
Toni Leinonen (s. 8. marraskuuta 1991 Helsinki) on suomalainen jääkiekkoilija, joka pelaa Mestis-joukkue Jokipojissa. Hän on pelipaikaltaan vasen laitahyökkääjä.
Leinonen on Helsingin IFK:n kasvatti. Hän siirtyi C-juniori-ikäisenä HooCeehen kaudeksi 2006–2007. Kauden 2008–2009 Leinonen pelasi East Hockey Clubin B-nuorissa, joiden varakapteenina hän toimi. Leinonen palasi kaudeksi 2009–2010 HIFK:hon. Hän voitti joukkueessa A-nuorten SM-hopeaa keväällä 2010.
Kaudella 2011–2012 Leinonen oli HIFK:n A-nuorten kolmanneksi paras maalintekijä 13 osumallaan. Hän voitti kauden päätteeksi A-nuorten Suomenmestaruuden. Leinonen debytoi samalla kaudella myös miesten peleissä. Hän pelasi kauden aikana HIFK:n SM-liigajoukkueessa seitsemän runkosarjaottelua tehden yhden maalin. Leinonen teki liigadebyyttinsä 25. lokakuuta 2011 vieraissa Tapparaa vastaan ja sai ottelussa jääaikaa 2.59 minuuttia. Hänen liigauransa avausmaali syntyi 3. maaliskuuta 2012 vieraissa Kalevan Palloa vastaan. Leinonen pelasi kauden aikana myös kolme ottelua lainalla Mestis-joukkue Kiekko-Vantaassa. Toukokuussa 2013 hän teki kolmivuotisen jatkosopimuksen HIFK:n kanssa.
Leinonen murtautui HIFK:n SM-liigajoukkueeseen varsinaisella tulokaskaudellaan 2012–2013, joka toi hänelle 34 runkosarjaottelussa tehot 4+3=7 sekä seitsemässä playoff-ottelussa tehot 1+2=3. Leinosen kautta haittasivat kuitenkin myös pienet loukkaantumiset. Hän pelasi kauden aikana myös viisi ottelua lainalla Mestiksen nousijajoukkue HC Keski-Uudessamaassa. Ensimmäisellä kokonaisella SM-liigakaudellaan 2013–2014 Leinonen teki 55 runkosarja- ja kahdessa playoff-ottelussa tehot 5+3=8.
Kaudella 2014–2015 Leinonen jäi HIFK:ssa vähälle peliajalle ja pelasi siellä vain 16 runkosarja- ja kaksi Mestarien liigan ottelua ilman tehopisteitä. Hän pelasi ison osan alkukaudestaan myös lainalla Kiekko-Vantaassa. Helmikuussa 2015 Leinonen ja Juha Tarkkanen siirtyivät loppukaudeksi SM-liigan nousijajoukkue Vaasan Sportiin vaihdossa Matt Generousiin. Kaudeksi 2015–2016 hän palasi vuoden mittaisella sopimuksella Kiekko-Vantaaseen. Leinonen nimettiin joukkueen kapteeniksi. Hän voitti kevään 2016 pudotuspeleissä Kiekko-Vantaan sisäisen tehotilaston lukemalla +5.
Leinonen oli kaudella 2016–2017 Kiekko-Vantaan paras pistemies ja syöttäjä tehoilla 15+30=45, joilla hän sijoittui koko Mestiksen pistepörssissä kuudenneksi. Leinonen valittiin sarjan helmikuun 2017 kuukauden pelaajaksi. Hän voitti kauden päätteeksi Mestis-hopeaa. Lokakuussa 2017 Leinonen teki Kiekko-Vantaan kanssa toistaiseksi voimassa olevan sopimuksen oltuaan ilman sopimusta alkukauden 2017–2018.
Lokakuussa 2018 Leinonen siirtyi loppukauden 2018–2019 kattavalla sopimuksella Mestis-joukkue Jokipoikiin oltuaan alkukauden ilman sopimusta.
Otto Räty
Otto Räty (s. 2. tammikuuta 1992 Tampere) on suomalainen jääkiekkopuolustaja, joka edustaa Mestis-joukkue Savonlinnan Pallokerhoa lainalla SM-liigajoukkue Tapparasta. Räty pelasi ennen hyökkääjänä.
Otolla on myös isoveli, Ossi (s.1988), joka myös pelasi juniori-ikäisenä jääkiekkoa Tapparassa.
Räty on Tapparan kasvatti ja hän pelasi koko junioriuransa samassa seurassa. Ennen hyökkääjänä pelanneesta Rädystä tehtiin puolustaja kaudeksi 2009–2010 hänen pelatessa B-nuorissa.
Kauden 2011–2012 Räty aloitti Tapparan A-nuorissa, josta hänet nostettiin liigarinkiin ensimmäisen kerran lokakuussa. Hän teki liigadebyyttinsä 25. lokakuuta 2011 kotona HIFK:ta vastaan ja sai ottelussa syöttöpisteen Aleksandr Barkov Jr:n tekemään 1–0-maaliin. Ottelussa Räty sai jääaikaa 21 minuuttia ja 34 sekuntia.
Räty on pelannut 23 poikien maaottelua.
Objektikieli
Objektikieli on kieli, joka on tutkimuksen kohteena jollakin alalla, kuten logiikassa, kielitieteessä, matematiikassa tai tietojenkäsittelyteoriassa. Objektikieli voi olla formaalinen kieli (kuten esimerkiksi propositiologiikan kieli) tai luonnollinen kieli (kuten esimerkiksi suomi).
Kieli, jolla objektikielestä puhutaan, on metakieli. Esimerkiksi logiikassa metaloogiset väitteet jostakin objektikielestä muotoillaan metakielellä ja todistetaan metakielen avulla suoritetulla päättelyllä.
Metakieli
Metakieli on logiikassa ja kielitieteessä kieli, jota käytetään silloin, kun kieli itsessään on tutkimuskohteena. Metakielen avulla voidaan esittää väitteitä tutkimuskohteena olevasta kielestä eli objektikielestä. Esimerkiksi logiikassa metaloogiset väitteet jostakin objektikielestä muotoillaan metakielellä ja todistetaan metakielen avulla suoritetulla päättelyllä.
Metakielenä voidaan käyttää esimerkiksi jotain luonnollista kieltä (kuten suomen kieltä). Metakieliset ilmaisut erotetaan objektikielisistä esimerkiksi sijoittamalla objektikieliset ilmaisut lainausmerkkeihin.
Metakielinen lause
esittää väittämän propositiologiikan kielellä ilmaistusta objektikielen lauseesta.
Metakielinen lause
esittää väittämän suomenkielisestä objektikielen lauseesta.
Metakielenä kummassakin esimerkissä on suomen kieli.